text: De danske kvinder risikerer svær VM-lodtrækning på Koldinghus
  24 juni 2015 kl. 08.16
  Når Koldinghus onsdag lægger slotsruin til lodtrækningen til kvindernes VM i håndbold, er der risiko for en svær dansk pulje.
  
  De danske håndboldkvinder spiller til december VM på hjemmebane i bl.a. Kolding og Herning, kan de løbe ind i svær modstand allerede i indledende pulje.
  På forhånd ligger det fast, at Danmarks pulje spiller alle kampe i Boxen i Herning, mens Tysklands pulje afvikler kampene i Kolding.
  Det internationale håndboldforbund IHF valgte mandag at uddele de to wildcards til Serbien og Tyskland, hvilket bevirker, at det sjette og nederste seedningslag nu rummer to relativt stærke håndbold-nationer.
  Danmarks landstræner Klavs Bruun Jørgensen er derfor spændt på udfaldet af lodtrækningen onsdag på Koldinghus:
  - Når Serbien og Tyskland har fået de to wildcards og er placeret i sjette lag, betyder det, at to af puljerne kan blive decideret ubehagelige, siger Klavs Bruun Jørgensen til DHFs hjemmeside.
  - Lodtrækningen bliver meget spændende, og den skyder for alvor VM-forberedelserne i gang. Herefter kan vi begynde at forberede os på de enkelte modstandere og på dem, vi krydser med, tilføjer landstræneren.
  TV 2 Sport transmitterer lodtrækning direkte kl. 19.55.
  Se her klip med Per Bertelsen der er formand for DHF og samtidig er fra Kolding. Han glæder sig over at Tyskland skal spille i byen.
  Følg lodtrækningen live her
  Se de seneste nyheder på Heart of Handballs Facebookside her
  Seedningslagene ser således ud
  Seedningslag 1: Brasilien, Cuba, Norge og DanmarkSeedningslag 2: Spanien, Sverige, Montenegro og FrankrigSeedningslag 3: Ungarn, Holland, Argentina og RumænienSeedningslag 4: Rusland, Sydkorea, Polen og JapanSeedningslag 5: Tunesien, Den Demokratiske Republik Congo, Kina og Puerto RicoSeedningslag 6: Angola, Serbien, Tyskland og KasakhstanFakta om VM- VM spilles 5.-20. december- Danmark spiller alle kampe i Jyske Bank Boxen i Herning- DHF afholder VM i tæt samarbejde med værtsbyerne og Sport Event Denmark.- Værtsbyerne er Herning, Kolding, Næstved og Frederikshavn- VM arrangeres under sloganet Heart of Handball- Billetsalget starter den 11. august.- Der er allerede åbnet et forsalg til kampene i Herning:dhf.dk/billetsalg
  
  